Присъединява се към ВМОРО и след Илинденско-Преображенското въстание в 1903 година става селски войвода на организацията. Организира защитата на селото от действията на гръцката въоръжена пропаганда. По това време е и кмет на селото. След Младотурската революция емигрира в САЩ, като при избухването на Балканската война в 1912 година се връща в Македония и се присъединява като доброволец към Българската армия, като е награден с орден „За храброст“.